ועדת הכספים, כנסת 15, פרוטוקול מספר 96, 2000-02-16 09:00

חברי הוועדה: א

חברי הוועדה: בשלום וילן עופר חוגי אמנון כהן ישראל כץ לימור לבנת יעקב ליצמן נחום לנגנטל רחמים מלול יוסף פריצקי ויצמן שירי שלום שמחון

מוזמנים: אורי פורת מנכ"ל רשות השידור מוטי לוי סמנכ"ל כספים וכלכלה אמיר לוי ראש תחום תקשורת מחשבים, משרד האוצר יאיר מעודה איגוד המפיקים דרור מורה איגוד העובדים בקולנוע יוסף בר-אל ערוץ 33 אמנון נדב מנכ"ל הרדיו אבי כץ מנהל אגף הגבייה יאיר שטרן מנהל הטלוויזיה יאיר אלוני סמנכ"ל תכנון ופיתוח, רשות השידור גבי אוחנה מומי בן דני רשות השידור נעמה מועלם רשות השידור יעלה גרנות חברת ועדת הכספים, רשות השידור ניר גרסון רשות השידור - הלשכה המשפטית איריס גני רשות השידור - הלשכה המשפטית עמרם עמר רשות השידור - סמנכ"ל כ"א ומינהל

נושא: תקציב ערוץ 33 לשנת 2000.

נושא: אגרת הטלוויזיה לשנת 2000.

נושא: תקציב רשות השידור לשנת 2000

אלי גולדשמידט: אני מתכבד לפתוח את ישיבת הוועדה.

אלי גולדשמידט: הישיבה היא בנושא תקציב רשות השידור והאגרה.

אלי גולדשמידט: אני מקדם בברכה את תלמידי בית הספר גונן.

אלי גולדשמידט: קיימנו ישיבה אחת בשבוע שעבר, שלאחר מכן גם היו התייעצויות לא פורמאליות עם נציגי הנהלת רשות השידור.

אלי גולדשמידט: אני מבקש מהמנכ"ל לסבר את אוזנינו בהתפתחויות שהיו במהלך השבוע האחרון.

אורי פורת: לקחנו לתשומת ליבנו את ההערות שהושמעו כאן בישיבה הקודמת מצד חברי הוועדה ובדקנו פעם נוספת את עצמינו.

אורי פורת: אני יכול להציג בפני חברי ועדת הכספים פעילות יותר גדולה בתחום הפקות המקור.

אורי פורת: עיקר הטענות כלפינו היו בתחום הזה.

אורי פורת: אני אמרתי בישיבות הקודמות שהבעיה הזאת היא קודם כל בעיה כספית.

אורי פורת: אף על פי שהפקות המקור יקרות, בכל זאת נעשה השנה לא פחות מאשר בשנה שעברה ואפילו יותר למרות שהאגרה יותר קטנה.

אורי פורת: אנחנו נפיק בשנה הקרובה 4 סדרות דרמה, כאשר כל סידרה תהיה בת 6 פרקים.

אורי פורת: אנחנו נפיק השנה משדר שבועי קבוע שיעסוק בדרמה היפר אקטיבית, כלומר תוכנית בשיתוף פעיל של הקהל.

אורי פורת: מונה מנהל זמני למחלקת הדרמה במקום מנהל הדרמה שפרש, ואני מקווה שהמנהל החדש שמונה יפיח רוח חיים חדשה במחלקה הזאת שאנחנו רואים בה מחלקה חשובה ממדרגה ראשונה.

אורי פורת: במחלקת סרטי תעודה אני שמח לבשר לחברי ועדת הכספים שהוריתי על חידוש תוכנית התחקירים "מבט שני" שנעלמה מהמסך של הערוץ הראשון למשך שנים רבות בעיקר בגלל עלותה.

אורי פורת: מדובר על תוכנית יקרה מאוד .

אורי פורת: אני הוריתי לחדש אותה למרות מחירה, ואני מקווה שכבר בשבועות הקרובים נתחיל לראות אותה כל שבוע.

אורי פורת: אנחנו נפיק בשנה הקרובה 10 סרטי תעודה מקוריים.

אורי פורת: יופקו 10 ספיישלים של סרטי תעודה יחודיים במשדרים מיוחדים שיעסקו בנושאים ברומו של עולם.

אורי פורת: מעבר לכך, יופקו בשנה הקרובה 60 מתוך 250 פרקים קצרצרים שישודרו כל ערב לפני מבט בתוכנית שנקראת "קו לדמות".

אורי פורת: זאת תוכנית שעוסקת באישים, מקומות ומאורעות בהסטוריה של הציונות.

אורי פורת: אני חושב שאלה תקדימים שמקורם ברוויזיה ציבורית.

אורי פורת: בתחום התרבות והאמנות נשדר 10 קונצרטים ואופרות.

אורי פורת: אנחנו נשדר 40 משדרי תרבות בתוכנית "גם בישראל", כלומר שידורים ישירים.

אורי פורת: חוץ מזה, נשדר עוד 40 משדרי תרבות בתוכנית שנקראת "נושאים קבוע".

אורי פורת: אנחנו נשדר בשנה הקרובה את פסטיבל הזמר העברי.

אורי פורת: אני הוריתי לחדש את שידור פסטיבל הזמר שהיה מסורת בערוץ הראשון והופסק לפני 17 שנים.

אורי פורת: אני חושב שזנחנו קצת את הזמר העברי לטובת הזמר הלועזי.

אורי פורת: אני חושב שזה מעשה חינוכי ממדרגה ראשונה, מה גם שזה אירוע טלוויזיוני חשוב לעודד את הזמר העברי המקורי.

אורי פורת: פסטיבל הזמר העברי ישודר בערב חגיגי מיוחד ביום העצמאות.

אורי פורת: בדקנו טענות שהועלו כאן לגבי סיקור הנגב והדרום ומצאנו שהטענות אכן מוצדקות.

אורי פורת: בעוד אנחנו עוסקים בסיקור שיטתי ושוטף בצפון, למרבה הצער, וזאת בגלל האירועים שקורים שם, זנחנו קצת את הנגב שכמעט נשכח.

אורי פורת: לכן החלטנו שבתוך שבועיים נעשה הסדר קבוע עם צוות קבוע שישב בבאר-שבע ויעסוק בסיקור השוטף של הנגב.

לימור לבנת: וישודר "אצל מני".

אורי פורת: סליחה?

לימור לבנת: לא, כלום.

אורי פורת: אולי הפסדתי משהו.

לימור לבנת: אני אדבר אחרי שתסיים.

אורי פורת: עלות הצוות הקבוע השנתי תגיע ל600 אלף שקל.

אורי פורת: בו זמנית נעשה מהפיכה שניתן יהיה לשדר שידורים ישירים בטלוויזיה באולפני הרדיו בבאר-שבע.

אורי פורת: את הפירוט הטכני איך נעשה את זה, תוכלו לשמוע מסמנכ"ל התכנון והפיתוח יאיר אלוני.

אורי פורת: אני רוצה לומר מראש שיכול להיות שעל מנת לשדר לנגב אנחנו עלולים להתקל בבעיות, בגלל שיש סתירה בין מה שאנחנו מבקשים לעשות לבין מה שכתוב בהסכמי העבודה שנחתמו במחצית השנייה של המאה הקודמת - הסכמים שלא תואמים לצרכים האמיתיים של השידור במילניום החדש - אבל נעשה כמיטב יכולתינו לשכנע את הטכנאים בטלוויזיה שנגיע לנגב כדי שיהיה לו סיקור שוטף.

אורי פורת: לא יכול להיות שבגלל איזה שהוא הסכם, שאבד עליו הכלח כבר מזמן, הנגב יצא מקופח.

אבשלום וילן: אני מוכן להתפשר גם על אשקלון אם יש לך בעיה בבאר שבע.

אורי פורת: מה ששייך לאירועי ספורט בינלאומיים, כבר אמרתי לכם שנסקר את האולימפיאדה באוסטרליה.

אורי פורת: הפעם יש לנו עניין מיוחד באולימפיאדה הזאת, מפני שהמשלחת של הספורטאים הישראליים שישתתפו בה היא משלחת גדולה יותר מאשר באולימפיאדות הקודמות, וביניהם מספר הספורטאים שלנו שלהם יש סיכוי טוב לזכות גם במדליות.

אבשלום וילן: אורי, לא תהיה בעיה של לוח זמנים?

אורי פורת: אנחנו נשדר כל ערב יומן אולימפיאדה בפריים טריים, כאשר מי שירצה לראות את השידורים הישירים יוכל לראות אותם ביום.

אורי פורת: כחברים באיגוד השידור האירופי, אנחנו נשדר את אליפות אירופה בכדורגל, שהוא אירוע ספורט חשוב, יוקרתי שמשודר בכל התחנות החשובות בעולם.

אורי פורת: בשנה הקרובה נקצץ בשעות הנוספות, שזה סעיף כבד ביותר בתקציב, אני חושב אפילו מוגזם מאוד, וגם הוא כתוצאה של הסכמי עבודה שאבד עליהם הכלח.

אורי פורת: נשתדל להגיע להבנה עם ועדי העובדים בנושא הזה.

אורי פורת: לגבי הוצאות ההנהלה, מי שקרא את ספר התקציב יכול היה להבין בטעות כאילו הוצאות ההנהלה גדלו, אבל לא היא.

אורי פורת: להיפך, הוצאות ההנהלה קוצצו.

אורי פורת: ההבדל נובע משינוי שיטת הרישום.

אורי פורת: פרטים על הסוגייה הזאת תקבלו מסמנכ"ל הכספים מוטי לוי.

אורי פורת: לגבי העלויות בסעיף מוניות והובלות, אני רוצה להגיד לחברי הכנסת שנחרדנו בעצמינו מהסכומים המוגזמים שמופיעים בתקציב בסעיף הזה במשך שנים רבות.

אורי פורת: את הפעם הראשונה שהנהלת הרשות מתמודדת עם הבזבוז הזה שנקרא מוניות והובלות.

אורי פורת: הפעלנו מערכת חדשה של בקרה ופיקוח על השימוש בהובלות ומוניות.

אורי פורת: אנחנו מקווים, באמצעות הנוהל החדש, לקצץ באופן מהותי בסעיף הנוראי הזה שאין לו שום הצדקה.

לימור לבנת: האם אתם מתקנים את זה בתקציב שהגשתם לנו?

אורי פורת: לא.

לימור לבנת: אז אולי כדאי שתגידו לנו איפה אתם מתקנים.

אורי פורת: אני רק נותן לכם את רשימת הנושאים שבהם טיפלנו בעקבות ההערות החשובות ששמענו כאן.

ישראל כץ: זאת אומרת שאנחנו כבר מתבשרים על קיצוץ בתקציב, זה נכון?

אורי פורת: חלק ממה שניקח ילך להפקות מקור.

אבשלום וילן: יש סיבה שחברי כנסת מגיעים במוניות לתוכניות כאשר כולם נוהגים?

אורי פורת: רבות דובר על הצורך בתוכנית הבראה.

אורי פורת: יש לנו כבר חלק מתוכנית ההבראה.

אורי פורת: אנחנו שוקדים על תוכנית הבראה שמתבססת על המלצות שקיבלנו מוועדת ייעול שבדקה את כל המערכות המקצועיות ברשות השידור.

אורי פורת: חברת א.ת.

אורי פורת: תיאום נחשבת לאחת החברות הרציניות ביותר בתחום הזה.

אורי פורת: אנחנו גם מתבססים על תוכנית גרניט, שסיפרתי לכם עליה, בתקווה שהתוכנית הזאת, אם תאושר על ידי האוצר, תרשה לנו לצמצם את מספר העובדים, וזאת על מנת לצמצם את סעיף השכר שהוא כל כך כבד בתקציב רשות השידור.

אורי פורת: גם זה חלק מתוכנית ההבראה.

אורי פורת: בלי צמצום משמעותי בתקציב השכר, אין מה לדבר בכלל על הבראה של רשות השידור.

אורי פורת: תיקון החוק יאפשר לנו גם לבטל את הסכמי העבודה הקיימים, שהם בלתי אפשריים, ולהכנס למשא ומתן מיידי עם ועדי העובדים והארגונים המקצועיים שלהם, זאת כדי להגיע להסכמי עבודה אמיתיים, רלוונטיים לצרכים האמיתיים של השידור בשנות האלפיים.

אורי פורת: בהסכמי עבודה קיימים, אני אומר לכם חברי הכנסת, קשה מאוד עד בלתי אפשרי לבצע תוכנית הבראה כלשהי.

אורי פורת: בעניין הזה תצטרכו לעזור לנו.

אורי פורת: היתה בקשה לגבי שידורים בשפה הבוכרית.

אורי פורת: בדקנו, ובטלוויזיה בשלב זה זה עדיין לא אפשרי, אבל ברדיו נוכל להרחיב את זה.

אורי פורת: מצאנו דרך להרחיב ונעשה את זה מייד.

אמנון כהן: מה זה מייד?

מוטי לוי: יש ועדת תוכניות של הרדיו.

אמנון כהן: תן לי את המועד הכי מקסימאלי?

אורי פורת: זה יכול לקחת 3 שבועות.

אורי פורת: אצלינו יש הרבה ועדות, כאשר אחת מהוועדות היא ועדת תוכניות.

אמנון כהן: תמיד מיישמים את מה שאומרים בוועדות?

אורי פורת: להיפך, מה שאנחנו מציעים הוועדות מאשרות.

אורי פורת: הבראה יסודית, רפורמה, רוויזיה או כל שם אחר שתבחרו חייבים להשען על עדכון החוק.

אורי פורת: לשמחתי הרבה זאת גם המסקנה שאליה הגיע מבקר המדינה לפני כחודשיים בדוח מיוחד שהוא פירסם.

אורי פורת: .

אמנון כהן: אורי, לא התייחסת לנושא של רשות מסורתית.

אורי פורת: אני מאוד מקווה שלמסקנה הזאת יגיע גם הבודק, אלוף במילואים ורדי.

אורי פורת: לעניין מורשת, אני מלכתחילה לא הבנתי מה היתה הסערה שקמה פה.

אורי פורת: כנראה שמדובר באי הבנה.

אורי פורת: מעולם לא ניתנה הוראה לא לראיין פוליטיקאים.

יעקב ליצמן: יש הוראה.

אלי גולדשמידט: אומר המנכ"ל שאין הוראה כזאת.

אלי גולדשמידט: אומר המנכ"ל שיהיו ראיונות של פוליטיקאים.

אורי פורת: לא יכול להיות שהמנהל הכללי של רשות השידור אומר לכם שמעולם לא ניתנה הוראה כזאת על ידו, ואתם מתעקשים שכן ניתנה.

יעקב ליצמן: תבדוק כמה פעמים ראיינו פוליטיקאים בחודש האחרון.

אורי פורת: מה ראית?

אורי פורת: איפה ראית?

יעקב ליצמן: תבדוק כמה פעמים ראיינו חברי כנסת בחודש האחרון.

יעקב ליצמן: אותי לא רואים, כי אני אף פעם לא מתראיין, אבל יש אחרים כאן.

נחום לנגנטל: אני אמרתי בשבוע שעבר שאני מקבל על עצמי לא להתראיין בחצי השנה הקרובה בתוכניות האלה.

לימור לבנת: כיוון שאותי ממילא לא מראיינים בתוכניות האלה ואני גם לא מבקשת, אז אני אתייחס לזה אחר כך.

אלי גולדשמידט: אני מבקש התייחסות של המנכ"ל ושל אמיר לגבי הנושא שהועלה בקשר לערוץ 33.

אמיר לוי: יש לי רק שאלה לפני.

אמיר לוי: מהדברים של המנכ"ל הובן שבהצעה שהוגשה לוועדת כספים, אושרה על ידי הממשלה ושר האוצר עברו שינויים.

אמיר לוי: אני רוצה לדעת אם זה כך, כי התקציב הזה, כמו שהוא מונח, אושר על ידי הממשלה ושר האוצר.

אמיר לוי: אני מבקש לדעת האם במה שיש פה נערכו שינויים.

לימור לבנת: מהדברים של המנכ"ל הובן שכן.

אלי גולדשמידט: אני רוצה התייחסות לכל הנקודות שהועלו במהלך הדיונים.

אבשלום וילן: אמרו שיש פה תוספת להפקות מקור.

אבשלום וילן: אני הבנתי שבמסגרת התקציב רוצים כמה שיותר הפקות מקור.

אבשלום וילן: האם יש מספרים?

אלי גולדשמידט: יש פה הצהרת כוונות לגבי תגבור נושא הפקות המקור על חשבון הוצאות הובלה וכו'.

אלי גולדשמידט: אני מציע שבתוך שבועים, שלושה שבועות תגיעו להבנות ביניכם על העניין הזה ותביאו את זה לאישור ועדת הכספים.

לימור לבנת: לא יכול להיות דבר כזה.

ישראל כץ: אנחנו רצינו לדחות את האישור רק בשבוע.

ישראל כץ: אם אתה מציע שבועיים, שלושה אז אין לנו בעיה.

אורי פורת: אני רוצה פעם אחת ולתמיד לעשות סדר בקשקושים שמסביב לתוכנית "מורשת ישראל" או "יומן מורשת".

לימור לבנת: היושב-ראש יקבע את סדר הישיבה, כי אני רוצה להתייחס לעניין הזה.

אורי פורת: אני נשאלתי בעניין הזה.

ישראל כץ: מאוד מסוכן לומר את המילה קשקושים, כי זה דומה לסמרטוטים.

לימור לבנת: אגב, הקשקושים האלה נאמרו על ידי העובדים הבכירים.

לימור לבנת: .

אורי פורת: אולי נאמרו, אבל זה לא אומר.

אורי פורת: .

אלי גולדשמידט: רבותי, בואו נקיים את הישיבה הזאת בצורה מכובדת.

אלי גולדשמידט: היו מספר נקודות שהמנכ"ל התייחס אליהן.

אלי גולדשמידט: אם חברי הכנסת רוצים להתייחס לנקודות, הם יגידו את זה בבוא תורם.

אלי גולדשמידט: אחרי זה אם המנכ"ל ירצה להגיב הוא יגיב.

אלי גולדשמידט: אמרת את מה שאמרת לגבי "יומן מורשת", בסדר.

אלי גולדשמידט: אמרת שלא נתת הוראה להפסיק לראיין פוליטיקאים.

אורי פורת: אבל הם אומרים שאני כן אמרתי.

אלי גולדשמידט: יש בעיה שהוצגה בפנינו לגבי יכולת הקיום של ערוץ 33 בסיטואציה הנוכחית.

אלי גולדשמידט: אמר נציג האוצר שאין לו התנגדות, ואפילו, באופן לא פורמאלי, לא מחייב, יש המלצה כזאת או אחרת שיוכלו להיות משודרות פרסומות בערוץ 33.

אמיר לוי: אמרנו שהנושא הזה נבחן בצורה חיובית וזה אצל שר האוצר על השולחן.

אלי גולדשמידט: אבל עלתה השאלה של תקופת הגישור.

אלי גולדשמידט: אני יודע, וגם נמסר לנו כאן, שיש פגיעה בנושא של שידורים לעולים, כך הבנתי, או פגיעה אפשרית.

אלי גולדשמידט: אני מבקש לדעת מה רשות השידור/ האוצר מציעים לעשות בעניין הזה.

ישראל כץ: אתה שואל באופן כללי לגבי ערוץ 33, נכון, לא רק על העולים?

אלי גולדשמידט: אמרתי שהבעיה המרכזית של ערוץ 33 זה המצוקה התקציבית של התפעול שלו.

ישראל כץ: זה ה7- מיליון שקל?

אלי גולדשמידט: 7 מיליון שקל גישור.

אלי גולדשמידט: את זה הציג מנכ"ל ערוץ 33 כבעיה של גישור עד להחלטה, אם תתקבל, בנושא הפירסום.

אלי גולדשמידט: האם אתם יכולים להתייחס לערוץ 33?

מוטי לוי: הוועד המנהל של רשות השידור כשאישר את התקציב התנה את האישור של סעיפי התקציב של ערוץ 33 בכך שלא ייפגעו שידורי ערוצים.

מוטי לוי: הוא דרש לכלול את זה בתוך ספר התקציב, לכן כללנו את זה.

מוטי לוי: זה בשינוי ממה שהיה בשנה שעברה.

מוטי לוי: בשנה שעברה השידורים ברוסית היו מותנים בקבלת סיוע כספי ממשרד הקליטה.

מוטי לוי: אנחנו הורדנו את ההתניה הזאת השנה, והסכום שמוקצה לערוץ 33 כולל בתוכו את הסכום שדרוש עבור השידורים ברוסית.

מוטי לוי: זה חלק מהעברה של 2 מיליון שקלים שרשות השידור מעבירה לערוץ 33 למטרת תוכניות.

ישראל כץ: זה יותר ממה שהיה סך הכל בשנה שעברה, או פחות?

מוטי לוי: בסך הכל, התקציב של ערוץ 33 לעומת שנה שעברה לא פחת.

ישראל כץ: הוא צריך לגדול.

ישראל כץ: .

מוטי לוי: בסך הכל הוא לא פחת.

יוסף בר-אל: חייבים להעמיד דברים על דיוקם.

יוסף בר-אל: במצב הנוכחי חסרים כספים כדי לקיים את השידור שהיה קיים בשנה שעברה.

יוסף בר-אל: אין מנוס.

יוסף בר-אל: משרד הקליטה הודיע שהוא מפסיק את המימון לשידור ברוסית.

יוסף בר-אל: לכן השידורים ברוסית ייפסקו החל מ1- לאפריל.

יוסף בר-אל: אין מה לעשות.

יוסף בר-אל: השידורים בערבית נמכרו בגלל המחסור בכסף.

יוסף בר-אל: שימו לב, בתקציב שהופיע בספר חסר כסף.

יוסף בר-אל: אם אין גישור אז השידורים ייפגעו כולם, לא רק רוסית, לא רק ערבית.

נחום לנגנטל: אני רוצה לשבח גם אותך וגם את מנכ"ל רשות השידור, ואני לא אומר את זה באופן ציני, על זה שלקחתם אותנו ברצינות בחלק מההערות שאמרנו.

לימור לבנת: אין פה כלום.

נחום לנגנטל: הם שמעו פה את ההערות.

נחום לנגנטל: אני מבין שהיו פה מגעים בלתי פורמאליים.

נחום לנגנטל: אני מאוד מברך את מי שהיה במגעים האלה.

נחום לנגנטל: אני יודע שהגיעו לכמה הבנות.

נחום לנגנטל: שמענו אותן בתשובת המנכ"ל.

נחום לנגנטל: מאחר והדבר הזה לא מונח בפנינו במסמך כתוב פורמאלי של הרשות ומאחר ויש עוד דברים מסויימים, אני מבקש לא להמשיך את הדיון כאן, לקבל את המסמכים הנכונים מהרשות ועל זה אני מבקש להצביע.

נחום לנגנטל: אם, באמת, הצעתי תתקבל, אני רוצה שבשבוע הבא נדבר על המסמכים, ואני אמשיך לברך אותך במהלך השבוע הקרוב על עוד דברים שהמנכ"ל לא נגע בהם שנתקדם בהם.

לימור לבנת: אני רוצה להצטרף לדברים של חבר הכנסת נחום לנגנטל.

לימור לבנת: ישבנו כאן בוועדה והעלינו שאלות שונות.

לימור לבנת: יש עוד שאלות נוספות שצריך להעלות כאן, אבל זה לאחר מכן.

לימור לבנת: מגיע לכאן היום המנכ"ל ומתוך איזה פתק מקריא רשימה של כל מיני שינויים שכנראה הוא יעשה שלא באים לידי ביטוי בתקציב, לא קיבלנו את המכתב ואנחנו לא יודעים מה הם.

לימור לבנת: עכשיו אני רוצה לגלות סוד לחברי הוועדה.

לימור לבנת: אמר מנכ"ל רשות השידור שהם שמעו את עמדותינו החשובות והחליטו לבצע שינויים.

לימור לבנת: הוא אמר: 10 סרטי תעודה נפיק השנה, אבל ראה זה פלא בעמוד 18 בחוברת שלפניכם 10 סרטי תעודה כתובים במקור.

לימור לבנת: 60, הוא אמר, מתוך 250 תוכניות "קו לדמות".

לימור לבנת: תפתחו את עמוד 18 ותראו שכתוב כאן 100-120 תוכניות "קו לדמות".

לימור לבנת: יש הפחתה.

לימור לבנת: הוא אמר: 4 סדרות דרמה, כל סידרה בת 6 פרקים.

לימור לבנת: תפתחו את מחלקת הדרמה בעמוד 18 ותראו שיש פה 4 סדרות תעודה בנות 6 פרקים.

לימור לבנת: לא את כל הדברים שאמר המנכ"ל רשמתי בצורה מפורטת, אבל אלה היו הדברים המרכזיים.

לימור לבנת: רצה המנכ"ל לשכנע אותנו שאכן נלקחו הערותינו בחשבון, אבל מביאים אלינו תיקונים שאנחנו לא רואים אותם לא בכתב ולא בתקציב.

לימור לבנת: אף אחד לא פתח את הספר ולא ראה שבעצם מה שהיה הוא שיהיה.

לימור לבנת: מהתרשמות שלי, גם משיחות עם חברי הוועדה, אין כאן שום שינוי רציני בכל אותו נושא שנקרא הפקות מקור.

לימור לבנת: האם פה נחתוך כי המנכ"ל הקריא לנו משהו מפתק?

לימור לבנת: אדרבא, יבואו, יראו לנו, נבדוק, נשווה, נראה מה קורה בתוך התקציב ואז נוכל לדעת מה לעשות.

לימור לבנת: את הנושא של המוניות העליתי בישיבה הקודמת שהיתה.

לימור לבנת: עכשיו אומרים לי שיקצצו, ואני שואלת איפה יקצצו ובמה יקצצו.

לימור לבנת: כל הדברים האלה הם פשוט דברים שאי אפשר לקבל אותם.

לימור לבנת: גם בנושא הרפורמה אי אפשר לקבל אמירה מאוד מאוד כללית שאומרת שאם לא יהיה שינוי חקיקה לא תהיה רפורמה.

לימור לבנת: חברי הוועדה צריכים להבין שהאמירה הזאת משמעותה שלא תהיה רפורמה, שלא יהיה שום דבר.

לימור לבנת: אולי צריך לעשות שינוי חקיקה.

לימור לבנת: קיבלתי תלונה בנוגע למשכורות של עובדי המחלקה האמהרית ברדיו.

לימור לבנת: במאי 1995 נערך הסכם עם עובדי רקע במחלקה הרוסית שהתחילו לעבוד יחד עם העובדים במחלקה האמהרית ובאותם תנאים.

לימור לבנת: את העובדים במחלקה האמהרית שכחו ולא שיפרו את תנאיהם.

לימור לבנת: למרות שמדובר כאן בתוכניות שבועיות בכל מיני נושאים, תלושי המשכורת שלהם מגיעים ל300 שקלים נטו.

לימור לבנת: ברוטו זה 700.

שלום שמחון: לחודש?

לימור לבנת: כן, לחודש.

לימור לבנת: זה פשוט בלתי אפשרי.

יוסף יצחק פריצקי: כמה שעות הן עובדות ביום?

לימור לבנת: אני לא יודעת כמה שעות, אבל אני מניחה שהן לא עובדות משרה מלאה.

לימור לבנת: מכיוון שהנושא הזה נפתר, כנראה, ביחס לעובדי המחלקה ברוסית ברדיו רקע, אני מבקשת לקבל תשובה מה קורה עם עובדי המחלקה באמהרית ברדיו.

לימור לבנת: זה ממש חרפת רעב.

לימור לבנת: לעניין "יומן מורשת", אני מאוד מצטערת גם על ההתבטאויות שלך, אורי.

לימור לבנת: בישיבה שהיתה לנו בוועדת החינוך של הכנסת, שממנה ציטטתי משבוע שעבר, נאמרו הדברים הללו לא רק על ידי איתן אלמוג, אלא נאמרו גם על ידי מנכ"ל הרדיו אמנון נדב.

לימור לבנת: הציטוטים נמצאים כאן לפני.

לימור לבנת: לפני שאתה אומר לא נאמרו, כן נאמרו, קשקושים, לא קשקושים, אני מוכנה לשגר אליך את הסטנוגרמה של הישיבה שהיתה בשבוע שעבר, כדי שתראה מה אמרו העובדים הבכירים ביותר שלך על פי הוראה שהם טוענים שבאה מפיך.

לימור לבנת: יש גם מכתבים סותרים בעניין הזה: אחד ממך לשר יצחק כהן, ואחד מאמנון נדב לחבר הכנסת זבולון אורלב.

לימור לבנת: אני ממליצה במקום לעשות עכשיו בירורים וחקירות, שכאן בוועדה יאמרו דברים ברורים, תנתן הנחיה חד משמעית מה קורה עם "יומן מורשת" שתופיע בפרוטוקול של הישיבה ושתועבר על ידי המנהלים לכל העובדים במורשת ובזה יבוא דבר אל סיומו.

לימור לבנת: אני מבקשת שנענה לבקשתו של חבר הכנסת נחום לנגנטל לא לקיים הצבעה היום, וכאשר יראו לנו אז נדון בזה ונוכל לקבל החלטה.

אבשלום וילן: היו התייעצויות לא פורמאליות שבהן ניסינו למצוא פתרון.

אבשלום וילן: בין כל חברי הוועדה אף אחד לא אמר שהוא נגד הרשות הציבורית.

אבשלום וילן: להיפך, מחפשים איך לחזק את הרשות הציבורית.

אבשלום וילן: יש פה הצעות לסדר על-מנת לחפש פתרון משותף.

אבשלום וילן: לימור אמרה לי בכניסה לישיבה שההצעה שאני הצעתי לפני יומיים בהתייעצות הבלתי פורמאלית היתה קצת נאיבית.

אבשלום וילן: יכול להיות, אבל אני מתוך מטרה חיובית רוצה להאמין לאנשי רשות השידור.

אבשלום וילן: מה שקורה כרגע, ולימור אמרה את זה, שאנחנו חוזרים על אותו הדבר.

אבשלום וילן: יש 5000 איש שחיים מהפקות מקור בארץ.

אבשלום וילן: אני רוצה לדעת בכמה אנחנו מגבירים השנה את הז'אנר העליון, הז'אנר הבינוני, הפקות המקור והדברים האלה.

אבשלום וילן: אני רוצה לדעת אם לעוד 100, 200 איש יהיה עוד קצת עבודה - כן או לא.

אבשלום וילן: תוכנית הבראה זה לא דוח גרניט, דוח א.ת.

אבשלום וילן: תיאום.

אבשלום וילן: מה קורה עם זה?

אבשלום וילן: אם צריך לפטר 300 איש צריך עזרת מדינה.

אבשלום וילן: אתם אומרים שאתם לא רוצים לפגוע באגרה.

אבשלום וילן: אני לא רוצה לפגוע בגביית האגרה, אבל אני אומר לכם שידי לא יכולה להתרומם לאשר תקציב בצורה שהוא מוגש לנו, כי על כל הדברים ששאלנו לא קיבלנו תשובה.

אבשלום וילן: אני הייתי בדיונים קודמים בנושא הספורט.

אבשלום וילן: מה לעשות, אבל הספורט קרוב לליבי.

אבשלום וילן: אני רואה שפעם אחרי פעם הם נופלים שם.

אבשלום וילן: להגיד לכם משהו?

אבשלום וילן: הם הפסידו את השידור נגד רוסיה בשבוע שעבר על 2500 דולר.

אבשלום וילן: הם הציעו 20 אלף דולר, כאשר אני תיווכתי בינם ובין התאחדות הכדורגל.

אבשלום וילן: התאחדות הכדורגל הלכו לערוץ 2, סיפרו סיפורים וקיבלו 25 אלף דולר.

אבשלום וילן: זאת רק דוגמה.

אבשלום וילן: עכשיו נוסעים לסידני.

אבשלום וילן: נראה אם יהיה כסף לעשות את זה.

אבשלום וילן: הלוואי.

אבשלום וילן: לכולם ברור שחייבים לגשת לתוכנית הבראה.

אבשלום וילן: אמר המנכ"ל בישיבה הקודמת: אני לא אשלח אף עובד החוצה עם שכר בסיס של 2500 שקל ופנסיה משפילה.

אבשלום וילן: הוא צודק.

אבשלום וילן: אני לא רוצה לשלוח אף אחד עם פנסיה מוקדמת אחרת ועם תנאים כאלה כמו שאת, לימור, הקראת.

אבשלום וילן: ההצעה שלי היא שנקרא לאנשי רשות השידור להציג תוכנית בקווים כלליים איך הולכים להבריא את הרשות, כדי שנוכל להרים את הידיים.

ישראל כץ: לא יכול להיות שכשבאים לאנשי עסקים פרטיים שמשלמים כסף למדינה כדי לשדר בזכיונות, במכרזים, אנחנו נכנסים לתכנים מבחינת הכמויות.

ישראל כץ: לא יתכן שעומדים בפני אנשי עסקים פרטיים ודורשים מהם לתאר את מבנה השידורים שהם הולכים לשדר ומתנים את זה כחלק מהמכרז.

ישראל כץ: חוץ מאשר להכנס לתכנים עצמם - אנחנו לא צנזור - אנחנו עושים הכל.

ישראל כץ: אני חושב שזו הרוח שנושבת בוועדה.

ישראל כץ: משרד התקשורת אפילו הסכים לוותר על חלק מהכסף, כלומר על גובה הסכומים שהמדינה יכולה לקבל, כדי להשיג איכות שידורים יותר טובה.

ישראל כץ: לעומת זאת, הגוף שאנחנו משלמים לו כסף כדי שישדר, אנחנו לא יכולים להכנס למסגרת השידורים שלו - אני כבר לא מדבר על תכנים.

ישראל כץ: אני חושב שאני ממצה את התחושה של כל חברי הוועדה.

ישראל כץ: כולנו ישבנו בדירקטוריונים, בהנהלות או בכל מיני גופים עסקיים או ציבוריים אחרים, ואתם יודעים היטב כאשר נותנים לך לדון אחרי ש95% הוא בלתי ניתן לדיון בהוצאות מכולת האם זה יהיה 10 שקלים או 2000 שקלים.

ישראל כץ: זה מזכיר לי את הסיפור עם המוניות, למרות שמדובר בסכומים הרבה יותר גבוהים.

ישראל כץ: האחריות פה היא עליך, אלי, כי האחריות שלנו היא יותר קטנה.

ישראל כץ: אם היינו צריכים לקחת את התקציב שאישרה הממשלה ולאשר אותו כמו שהוא, זה היה דומה למה שרוצים לעשות עכשיו.

ישראל כץ: שם היו נושאים כבדים שנכנסנו לתכנים שלהם, הצענו שינויים, היו שינויים, היו שיפורים, היו תיקונים.

ישראל כץ: גם כאן, אם זה ייגמר באיזו שהיא הצהרת כוונות בלי תזוזות של המספרים לכיוונים שאנחנו מדברים בהם, אז לא עשינו שום דבר ואפילו מעלנו באחריות הציבורית שלנו.

ישראל כץ: אני מניח שהיו דיונים בתוך רשות השידור.

ישראל כץ: אני לא מכיר את המבנה, אבל שמענו שלא היה דיון מעמיק בנושא הזה.

ישראל כץ: שר המדע והתרבות, נדמה לי, נמנע כי הוא טען שהוא לא מספיק מעודכן, ושניים אחרים, נדמה לי, נמנעו.

ישראל כץ: הכל היה שם בהסתמך על זה שצריך לעבור זמן ולכן לא נכנסו לעומק.

ישראל כץ: כאן זה בעצם הגוף היחידי במדינה שפעם ראשונה דן בנושא התקציב בהקשר לתכנים ולמסגרת.

ישראל כץ: נראה לי שהמסר, אורי, לא הופנם, כי אתה לא מביא לנו שינויים.

ישראל כץ: לימור צודקת, אתה מקריא לנו דברים שקיימים בלאו הכי ושמתאימים להערות מקריות שהשמענו כחברי כנסת.

ישראל כץ: אין כאן בכלל דיון מעמיק לאור ההערות, או דיון משותף.

ישראל כץ: ייתכן בהחלט שצריכים להיות שינויים בתקציב הזה ובפרוצדורות המתבקשות בהתחשב במה שהוועדה רוצה.

ישראל כץ: אלי, השאלה היא אם אתה רוצה לנווט ולהוביל דיון על רקע כל מה שאנחנו אומרים בנושא השידורים הציבוריים והאחרים ולפתור לפחות חלק מבעיות הבסיס שאנחנו מזהים אותן, או המטרה היא לחזק איזה איזור כזה או אחר כדי להרגיע מישהו, או לזרוק מילה כללית.

ישראל כץ: זה לא יתן את הפתרון.

ישראל כץ: לדעתי אי אפשר לאשר היום שום דבר מתוך התקציב - אני פונה כאן, כמובן, להתייעצות שתעשו.

ישראל כץ: אי אפשר מבחינה ציבורית - מבחינה אחרת אולי כן - לאשר היום.

ישראל כץ: אי אפשר להפריד בין אגרה ובין תקציב, כי המהות היא האגרה.

ישראל כץ: ברגע שמאשרים את האגרה, על שאר הדברים כמעט ואין לך שליטה.

ישראל כץ: צריך, לדעתי, כתוצאה מהדיון הזה -יימשך ככל שיימשך - להביא לשינוי במבנה ובמסגרת.

ישראל כץ: לגבי כל מה שהערתי, לא התכוונתי בכלל לשמות אישיים, אלא למסרים שנובעים מהרדיו.

ישראל כץ: קראתי בעיתון שהמנכ"ל - אני לא יודע אם הדברים נכונים - הורה לבדוק את התוכנית "הכל דיבורים" אם היא מייצגת את הצד ההוא או את הצד הזה - וכאן זה לא עניין שלי כאיש ליכוד דווקא, אלא מבחינת הממשלה עצמה אם יש איזון בסוגיית לבנון או שזאת תחנת שידור חד צדדית.

אורי פורת: ברשות השידור אסור לבטל ..

אבשלום וילן: אחרי הראיון שבו מח"ט גולני אמר את מה שהוא אמר, מן הדין שלפחות היום תתייצב לצידה של שלי יחימוביץ.

אלי גולדשמידט: חבר'ה, בואו פעם לא נכנס לנושאים האלה.

אלי גולדשמידט: זה לא רלוונטי לדיון.

ישראל כץ: יש כל כך הרבה מתנדבים לגנות את מח"ט גולני, שאני בוודאי לא אתנדב.

ישראל כץ: אני מנסה להעביר מסר שלדעתי אפילו לפני ההתייעצויות הסיעתיות הוא כן משותף לרוב חברי הוועדה.

ישראל כץ: הערה אחרונה לגבי ערוץ 33.

ישראל כץ: רק מתוך הדברים שנאמרו כאן, ברור מה אמרו כאן.

ישראל כץ: משרד הקליטה השתתף לפני שנה בסכום X, השנה הוא לא משתתף וערוץ 33 צריך לשדר מתקציבו, שלא השתנה, גם כשהוא מכסה את מה שהממשלה לא נותנת לו בנושא שידורי רקע והדברים האחרים.

ישראל כץ: זאת אומרת, מה שרואים כאן זה איך במקום לחזק הולכים להוריד מתקציבו השוטף סכום או למנוע את השידורים האלה.

ישראל כץ: אני לא חושב שצריכה להיות הצבעה על הצעה לסדר.

ישראל כץ: אתה, כיושב ראש, צריך לנווט כך שלא תהיינה הצבעות היום.

ישראל כץ: הדברים האלה צריכים לבוא לידי ביטוי בצורה מוכחת ומספרית.

שלום שמחון: אני רוצה להגיד כמה דברים: אחד פנימה לחברי הוועדה, ואחד החוצה למנכ"ל.

שלום שמחון: כל העניין הזה של השפלת רשות השידור, כפי שקורת עכשיו, אני לא מרגיש איתה טוב, יש לי איתה הרבה מאוד כאבי בטן.

שלום שמחון: אני כבר לא ארצה להיות מנכ"ל רשות השידור.

שלום שמחון: בסופו של דבר, הוועדה הזאת תאלץ, ברמה כזו או אחרת, לאשר את התקציב הזה בלי כל הפרמטרים החשובים שהוזכרו פה בדרך אגב.

שלום שמחון: זה לא עניין של לפתור לשלום את הבעיה, לישראל את הבעיה או לאמנון את הבעיה.

שלום שמחון: העניין הוא לא ברמה האישית.

שלום שמחון: אני חושב שאנחנו מתנהגים לא נכון.

שלום שמחון: מה שעומד פה למבחן זה העניין של רשות השידור, השידור הציבורי והיכולת לנהל את המערכת הזאת כדי שתתפקד ותוכל להתקיים ברמה הנוכחית.

שלום שמחון: אם אנחנו מורידים את זה לרמה כל כך נמוכה של לבקש כל מיני בקשות אישיות, זה לא..

אמנון כהן: מה זה אישיות?

שלום שמחון: סקטוריאליות.

אמנון כהן: למה לא?

אמנון כהן: בשביל מה אני יושב פה?

אמנון כהן: כשצריכים משהו במושבים אתה לא מבקש?

שלום שמחון: מה הקשר למושבים?

אמנון כהן: כל אחד מייצג פה סקטור.

אמנון כהן: אנחנו גאים לייצג את הסקטור שלנו.

אלי גולדשמידט: מותר לחברי הכנסת להציג פה נושאים שקשורים לציבור שהם מזהים אותו כציבור בוחריהם.

שלום שמחון: אני רוצה להגיד למה התכוונתי.

שלום שמחון: אתה מסביר את אמנון כאילו שהתכוונתי לפגוע בו.

אמנון כהן: תגיד מה שאתה רוצה ותעזוב אותי בצד.

שלום שמחון: עזבתי אותך בצד.

שלום שמחון: אם מישהו חושב שהבעיה של רשות השידור תפתר.

שלום שמחון: .

אמנון כהן: אני רוצה שידור ממלכתי שיתן מענה לכל האוכלוסייה בישראל.

שלום שמחון: אני לא אמרתי לך לא.

אמנון כהן: לא יתכן שיסגרו את השידור הזה.

שלום שמחון: מה שעומד על הפרק זה לא שיפורים נקודתיים.

אמנון כהן: גם.

שלום שמחון: אולי תתן לי לדבר.

שלום שמחון: להוסיף עוד רבע שעה בשידור כזה או אחר לא פותר את הבעיה של רשות השידור, גם אם זה חשוב מאוד.

אלי גולדשמידט: אין פה איש בוועדה - ראיתי שנפגעת עכשיו - שלא מכבד את העמדה שאתה הצגת בנושא הזה, ואני אישית רואה בעמדה שלך לגבי השידורים בבוכרית דבר מהותי, חשוב, כמו כל דבר אחר.

אמנון כהן: 50 שנה לא מתייחסים לזה.

אלי גולדשמידט: אנחנו כן מתייחסים.

אלי גולדשמידט: אני גם לא חושב ששלום בדברים שלו התכוון להמעיט מחשיבות הנושא הזה.

אלי גולדשמידט: אני מציע שתראה את העניין הזה כסגור.

שלום שמחון: מה שעומד על הפרק זה תקציב של 750 מיליון שקל למערכת חולה מאוד ששום טיפול נקודתי כזה או אחר לא יפתור לה את הבעיה.

שלום שמחון: כאן נדרש טיפול הרבה יותר יסודי.

שלום שמחון: אם מנכ"ל רשות השידור היה מגיע הבוקר ונותן תשובה לכל הנקודות הקטנות או הגדולות של כל אחד מאיתנו, אני הייתי מזלזל בו.

שלום שמחון: אם בסופו של דבר התוצאה היתה להצביע היום על תקציב רשות השידור כתוצאה מכך שלכל אחד מאיתנו היו נותנים תשובה, אני הייתי מזלזל במנכ"ל רשות השידור.

שלום שמחון: לא הייתי מקבל את זה.

שלום שמחון: זה היה נראה לי לא לעניין.

שלום שמחון: התקציב הזה דורש שיקום מערכות רציני.

שלום שמחון: לפי דעתי, אדוני המנכ"ל, לא ניתנה כאן תשובה.

שלום שמחון: ניתנה תשובה רק כדי להבהיר מה היה פה בפעם הקודמת.

שלום שמחון: אני אתמוך בתקציב הזה לא בגלל העובדה שאתה מביא תשובות כרגע שמשנות את הבסיס של התקציב, אלא בגלל העובדה שאני מבין שהזמן גורם לכם נזק הרבה יותר גדול מאשר לא לאשר את התקציב.

שלום שמחון: זאת הסיבה היחידה.

שלום שמחון: לא בגלל שאני חושב שלימור לא צודקת או ישראל לא צודק, כי כולם צודקים אבל.

שלום שמחון: .

ישראל כץ: כל שנה זה יחזור על עצמו.

שלום שמחון: אני מסכים איתך שכל שנה זה יחזור על עצמו אם זה ישאר ככה, אני לא אומר שלא.

אמנון כהן: צריך לשנות את החוק, הוא אמר.

שלום שמחון: מצד אחד, אני מציע לא להתעסק בטיפול נקודתי, ומצד שני, למנכ"ל אני אומר שאין פה שינוי יסודי בתקציב הזה.

שלום שמחון: הדבר היחידי שאותי באופן אישי מנחה שהנזק מאי אישור התקציב יהיה נזק מאוד גדול.

שלום שמחון: מה שאני יכול להציע ליושב-ראש הוועדה - אני כבר מבין שאחרי ההתייעצות הסיעתית אנחנו לא נצליח להביא את התקציב הזה לאישור היום - הוא שתקום פה איזו שהיא ועדת משנה, שבתוך שבוע ימים תשב על המדוכה, תרד לפרטי פרטים עם אנשי רשות השידור ותביא לפה משהו אחר לחלוטין.

שלום שמחון: זה לא יכול ללכת אחרת.

שלום שמחון: אני לא יכול להצליח לגייס כרגע רוב.

ישראל כץ: אני מצטרף לסייפה שלך.

יעקב ליצמן: אני רוצה להצטרף למה שמציע שלום.

יעקב ליצמן: אני חושב שההצעה להקים ועדת משנה זאת הצעה מצויינת.

ישראל כץ: מליאת הוועדה יכולה לדון בזה.

יעקב ליצמן: פעם רצו להפוך את רשת א' לערוץ דתי, ואז בגלל לחץ עובדים ביטלו את זה.

יעקב ליצמן: זה דבר שמפריע לי מאוד.

יעקב ליצמן: אני חושב שהגיע הזמן להפוך את ערוץ א' לערוץ דתי.

יעקב ליצמן: אם יש ערוץ למוסיקה ישראלית, אין שום סיבה שלא יהיה ערוץ דתי.

יעקב ליצמן: הייתי שמח אם היה עומד אדם דתי בראש התוכניות הדתיות.

יעקב ליצמן: אני מבין שהאיש היום הוא לא אדם דתי.

יעקב ליצמן: אדם דתי יותר קרוב לליבם של הדברים.

יעקב ליצמן: הוא מבין מה הוא צריך לשדר.

יעקב ליצמן: יש דברים כמו הדף היומי שאפשר לשדר.

אלי גולדשמידט: אישרנו את כל הדף.

יעקב ליצמן: אפשר לעשות את זה גם ברשת א'.

אמנון כהן: לערוץ 33 לא קיבלנו שום התייחסות.

אמנון כהן: אנחנו מדברים על ערוץ מסחרי שרוצים לפתח, בעוד שיש משהו קיים.

אמנון כהן: למה לא לחזק את מה שקיים?

אמנון כהן: אני הולך להתנגד לערוץ מסחרי נוסף אם זה ככה.

אמנון כהן: אם יש משהו קיים ולא נותנים לו את האפשרות לפעול, משרד הקליטה מקצץ לו את הכסף, רשות השידור הממלכתית לא נותנת לו את המענה, האוצר מתעלם, אז מה אנחנו עושים?

אמנון כהן: אם לא תהיה תשובה, כולל מהאוצר.

אמנון כהן: .

ישראל כץ: כולל הגישור.

אמנון כהן: כולל גישור, כולל הכל.

אמנון כהן: אסור לפגוע בתוכניות בשפה הרוסית.

אמנון כהן: דיברו על זה גם הנציגים של העולים.

אמנון כהן: יש מיליון עולים שמשתמשים בערוץ הזה.

אמנון כהן: אתה לא יכול לגבות מהם כסף ולא לתת להם את השידור.

אמנון כהן: אי אפשר לעשות דבר כזה.

אמנון כהן: אל תגבה כסף ותעשה מה שאתה רוצה, אבל אם אתה גובה אז תתן את מה שצריך.

אמנון כהן: בתוך זה כלולה גם הקהילה הבוכרית.

אמנון כהן: אתה לא יכול להתעלם מהם.

אמנון כהן: צריך לתת לקהילה הבוכרית שידורים בערוץ 33.

אמנון כהן: צריך תקציב לזה, זה לא בא מהשמיים, אבל תפקידך לתת לזה מענה.

אמנון כהן: לא תתנו מענה, תהיה לך בעיה.

אמנון כהן: זה כולל גם רדיו רקע בשפה הבוכרית.

אמנון כהן: לא יתכן ש250 אלף עולים יקבלו רבע שעה ביום.

אמנון כהן: אין מה לדבר ברבע שעה.

אמנון כהן: זה צחוק.

אמנון כהן: אתה מקבל מהם 100 מיליון שקל ואתה לא מוכן להשקיע בהם מיליון שקל.

אמנון כהן: יש פה נושא של רשות מסורתית.

אמנון כהן: לא קיבלתי תשובה מה קורה עם זה.

אמנון כהן: יש 5 מיליון ש"ח שמיועדים לזה וזה לא פועל.

אמנון כהן: הוועד המנהל אישר לפני חצי שנה וזה לא מתבצע, למה?

אמנון כהן: אני רוצה לדעת.

אמנון כהן: יש התחייבות, אבל בפועל שום דבר.

אמנון כהן: אני רוצה לדעת מתי הדברים יצאו לפועל.

אמנון כהן: אני רוצה בכל מקרה שיצא דוח רבעון ביצועי עם כל מה שסגרנו כאן.

אמנון כהן: אני רוצה שאחרי 3 חודשים נקבל דוח, על-מנת שנדע מה הם ביצעו במשך אותם 3 חודשים.

אלי גולדשמידט: ברשותכם, אני רוצה רגע לעשות הפסקה בדיון.

אלי גולדשמידט: אני קראתי בעיתון ידיעה: שוחט נגד ועדת הכספים.

אלי גולדשמידט: "ההחלטה שמסתמנת בוועדת הכספים היא החלטה פופוליסטית ושערוריה בכל קנה מידה אפשרי", כך אמר אתמול שר האוצר אברהם שוחט לאחר שהתברר כי ועדת הכספים של הכנסת מתכוונת להעניק הקלות בשיעור של 15% ממס הכנסה לתושבי עכו בדומה להקלות שמקבלים תושבי נהריה.

אלי גולדשמידט: ." לדעתי יש פה פגיעה קשה מאוד בוועדת הכספים.

אמנון כהן: אנחנו מגבים אותך.

אלי גולדשמידט: אני חושב שהתגובה של שר האוצר היא חמורה ביותר.

אלי גולדשמידט: הצעת החוק של דוד אזולאי בנושא הקלת המס לעכו עברה במליאה בקונסנזוס כמעט מוחלט - חוץ מסיעה אחת - כאשר נציג הממשלה לפני קריאה שנייה ושלישית עלה על הבמה ובסופרלטיבים - לא אני תומך - תמך בהצעה הזאת.

אלי גולדשמידט: אני חושב שזאת חוצפה ממדרגה ראשונה של שר האוצר, שכנראה אין לו אומץ להתייצב מול הממשלה, לבוא ולהשתלח בוועדת הכספים.

אלי גולדשמידט: שר האוצר הזה מאחורי גבינו הולך ומאשים אותנו בנושא המשבר ברשויות המקומיות.

אלי גולדשמידט: שר האוצר, שלא מסוגל לפתור את בעיית הרשויות המקומיות, מנסה לגלגל את הבעיה לפתחינו, שאנחנו נמצאים כאן קודם כל כדי להגן על משלמי המיסים ולא לפתור את הבעיות שהוא לא יכול לפתור דרך העלאות מסים על תושבי מדינית ישראל.

אלי גולדשמידט: אני מציע לשר האוצר, שבמקום שיתייחס לנושא של פופוליזם או לכל מיני דברים אחרים וישתלח בוועדת הכספים, שיתחיל לפתור את בעיות המיתון במדינת ישראל.

אלי גולדשמידט: אנחנו כבר 8 חודשים מאז שהוא שר אוצר, יש מיתון, אין צמיחה, שיפסיק להתעסק עם ועדת הכספים ויתחיל לדאוג לזה שיהיו פחות מובטלים במדינת ישראל.

אלי גולדשמידט: זה יהיה לטובת כל עם ישראל.

אמנון כהן: אנחנו מחזקים אותך.

אמנון כהן: זה על דעת כל הוועדה.

אבשלום וילן: אני חושב ששר האוצר חייב להגיע לתיאום מוקדם עם יושב-ראש ועדת הכספים כדי שדברים כאלה לא יקרו.

אבשלום וילן: כאשר אומרים לכל דבר לא, נוצרים מצבי קצה שאותם אני רוצה למנוע.

אבשלום וילן: זה לא לטובת אף אחד.

אבשלום וילן: אנא, פנה בשם הוועדה לשר האוצר, הולך פה חוק שכר מינימום שעדיף להתמודד עם זה לפני ולבוא עם פתרונות יצירתיים.

אלי גולדשמידט: זה לא שייך לנושא שדיברתי עליו עכשיו.

ויצמן שירי: היית צריך להגיד לו שאנחנו נבחרי ציבור בדיוק כמוהו.

ויצמן שירי: מי ששלח אותו להיות שר אוצר אלה החברים.

ויצמן שירי: הוא קודם היה חבר כנסת וחבר בוועדה הזאת.

ויצמן שירי: אם הוא ישכח מי שלח אותו, הוא מהר מאוד יחזור למקום שממנו הוא בא.

ויצמן שירי: אני ביום ראשון פניתי למזכירות כדי לקבל את רשימת השכר של הבכירים ברשות השידור.

ויצמן שירי: לא קיבלתי שום דבר.

ויצמן שירי: אני לא מסתפק בתשובות לגבי מה שיהיה, כי יש בעיה עם ועד העובדים.

ויצמן שירי: אם מתוך 1800 עובדים שישנם ברשות לא מוצאים לנכון למצוא עוד כמה משרות לאנשים מקומיים שיוכלו לנהל תחנת רדיו מקומית או איזורית או אולפן כזה או אחר כי חושבים שמדינת ישראל נגמרת בגדרה, חבל על הזמן, אני מצביע נגד התקציב.

דרור מורה: אני הקשבתי קשב רב למה שמנכ"ל רשות השידור אמר בתחילת הדברים.

דרור מורה: אני מצטרף חד משמעית למה שחברת הכנסת לימור לבנת אמרה, שאין שום בשורה חדשה בתקציב בנושא ההפקה המקורית.

דרור מורה: אני חושב שמה שחברי הכנסת מתחילים להבין כרגע זה שנושא הפקת המקור בתרבות הישראלית עומד כרגע על הכרעיים ועומד ליפול.

דרור מורה: הרשות הציבורית היא חלק מהעניין של לממן ולבסס שידור ציבורי, איכותי ונאות.

דרור מורה: כרגע רשות השידור לא עונה בכלל על העניין הזה.

דרור מורה: מתוך סך תקציב של 750 מיליון ש"ח, שאתם עומדים לאשר כאן בוועדת הכספים, אתם צריכים לדעת כמה באחוזים מופנה להפקות מקור, כמה מופנה לתרבות מקומית וכמה מתוך זה יוצא החוצה מתוך רשות השידור להפקה מחוץ לרשות השידור אצל אנשים עצמאיים שמפיקים ויוצרים דברים חדשים שיכולים לקדם את התרבות הישראלית.

דרור מורה: אתם חייבים לבדוק לעומק וביסודיות את כל נושא התקציב הזה, כי אתם נציגי הציבור, אתם עומדים בין הכסף שעומד להכנס לרשות וכיצד הכסף הזה ינוצל לתועלת הציבור.

דרור מורה: יש לכם פה חובה ממדרגה ראשונה לבדוק את זה כמה שיותר טוב.

דרור מורה: דוח ורדי עומד להתפרסם בקרוב.

דרור מורה: הוא דוח חשוב.

דרור מורה: קטעים ממנו - אני לא יודע כמה נכונים וכמה לא נכונים - נמצאים בעתונות.

דרור מורה: אני חושב שאתם צריכים פעם אחת ולתמיד לשים סוף לעניין הזה.

דרור מורה: אומר פה מנכ"ל רשות השידור שיש לו בעיה עם הסכמי עבודה עם איגודי עובדים שלא נותנים לו לשדר מעבר לגדרה.

דרור מורה: אני חושב שזה אומר משהו על הגוף הזה, וחייבים פעם אחת ולתמיד להבריא את הגוף הזה וליצור רשות ציבורית מקומית שתשדר הפקה מקומית.

דרור מורה: צילמתי בשבוע הקודם הפקה שעומדת להיות משודרת בערוץ הראשון עם חלק מהאנשים שעובדים בערוץ הראשון.

דרור מורה: אנשים מרשות השידור עבדו איתי, והם כולם אומרו: אנחנו רוצים שתהיה פה רה-אורגניזציה ובחינה חדשה.

יאיר מעודה: לגבי הפקות מקור, חשוב שזה לא יפגע.

יאיר מעודה: אף אחד לא יודע בכמה אתם מתקצבים.

יאיר מעודה: תתקצבו את מספר הפקות המקור באחוזים כמו שאנחנו דורשים משאר הערוצים וכמה מזה יוצא לשוק הפרטי.

יאיר מעודה: (הישיבה הופסקה ב10:30) (הישיבה חודשה ב10:45)

אלי גולדשמידט: אני הקשבתי לדברים שאמרו חברי הוועדה, כולל בהתייעצות הקואליציונית שקיימתי קודם.

אלי גולדשמידט: אנחנו גם עשינו מאמץ במסגרת דיונים לא פורמאליים להגיע לאיזה שהן הבנות.

אלי גולדשמידט: בסיטואציה כפי שמצטיירת כרגע אני לא רואה שאנחנו יכולים לאשר את התקציב של רשות השידור.

אלי גולדשמידט: אני מציע להחזיר את הצעת התקציב של רשות השידור, כולל את הנושא של האגרה, לממשלה לדיון נוסף.

אלי גולדשמידט: אני מאוד ממליץ לממשלה ולרשות בטווח הקרוב לבצע שינויים בגוף התקציב.

אלי גולדשמידט: אני מתחייב שברגע שהתקציב יעבור בממשלה עם השינויים הנדרשים - אני לא אחזור עכשיו על כל שורת השינויים כי כולם כבר יודעים אותם.

אלי גולדשמידט: .

נחום לנגנטל: אולי שחלק הם יתחילו לבצע בפועל כי זה כבר חודש פברואר.

אלי גולדשמידט: אם הדברים האלה ייעשו, אני מתחייב לקיים דיון מיידי על מנת לעשות הכל כדי להעביר את התקציב.

אלי גולדשמידט: אנחנו רגישים ומודעים למצוקה שנוצרת ברשות השידור כתוצאה מההחלטה שלנו, אבל אין בוועדה הזאת היום תמיכה לא בצד הקואליציוני ולא בצד האופוזיציוני לתקציב כפי שהוא הוצג בפנינו.

אלי גולדשמידט: אני קורא לממשלה ולנציגי האוצר לקחת אותנו ברצינות, לא לקיים דיון מקוצר בממשלה, אלא לקיים דיון רציני מאוד.

אלי גולדשמידט: אני העברתי לממשלה את הפרוטוקולים של ישיבות ועדת הכספים כפי שהיו ב2- הישיבות שעסקו בנושא של תקציב רשות השידור.

אלי גולדשמידט: אני מאוד מקווה שהממשלה תיענה לקריאתינו, ויחד עם רשות השידור תבצע את השינויים הנדרשים.

אלי גולדשמידט: המנכ"ל מבקש להגיב על ההודעה שלי.

אורי פורת: אדוני היושב-ראש, חברי הוועדה, אני מדבר פה בשם הנהלת רשות השידור.

אורי פורת: כמובן שזכות

אורי פורת: כם המלאה להחליט וכל מה שיוחלט מקובל עלינו על פי החוק.

אורי פורת: הוועדה הזאת היא זאת שצריכה לאשר את התקציב אישור אחרון.

אורי פורת: אף אחד לא ניסה להסתיר את העובדה שרשות השידור היא גוף חולה מאוד ולא מהיום.

אורי פורת: זה גוף שנולד חולה.

אורי פורת: זאת הפעם הראשונה שאנחנו מנסים לעשות משהו כדי לשנות את הדברים, כדי להבריא אותו.

אורי פורת: זאת הפעם הראשונה בתולדות רשות השידור שהנהלה מגישה תקציב שפיטורי עובדים מותנה בתוך התקציב.

אורי פורת: מעולם לא היה דבר כזה.

אורי פורת: אף הנהלה בכל תולדות רשות השידור לא ניסתה בכלל להתמודד עם בעיית האבטלה הסמוייה שמכלה כל חלקה טובה בתקציב.

אורי פורת: חשוב שתדעו, הבעיה היא לא תוכנית מורשת ולא שידור בשפה כזאת או אחרת - ואני לא אומר את הדברים בגלל שאני מזלזל בהתייחסויות ששמענו פה -הבעיה האמיתית היא יכולת הקיום של רשות השידור בכלל.

אורי פורת: אנחנו עומדים בפני תקציב - וזאת לא השנה הראשונה - ש65% מסך כל התקציב של רשות השידור הוא הוצאות בגין שכר.

אורי פורת: אם נוסיף לזה 30% הוצאות קבועות, אנחנו מגיעים ל95%.

אורי פורת: כל מה שנשאר לנו לפעולות, להפקות זה 5% בערך, וזה מתוך תקציב של 750 מיליון.

אורי פורת: הבקשות והציפיות מאיתנו הן כאילו היינו BBC, אבל כסף אין לנו בכלל.

אורי פורת: איך משנים את סידרי העדיפויות?

אורי פורת: איך מעבירים יותר כספים מהשכר לפעולות?

אורי פורת: בשביל זה צריך תוכנית הבראה אמיתית.

אורי פורת: אני אמרתי גם בישיבה הראשונה, אם אתם זוכרים, שבלי שינוי בחוק הזה שהצמיח את כל החוליים של הרשות, אין מה לדבר בכלל על תוכנית הבראה ואין מה לדבר בכלל על שינוי סדר העדיפויות.

אורי פורת: כאשר באנו לממשלה גם שם היו שרים שאמרו הבראה, גם שם אמרו שרים לחכות לדוח ורדי.

אורי פורת: ראש הממשלה אמר שהוא דיבר עם האלוף ורדי, והוא אמר לו שאין שום קשר בין הדוח שלו ובין הצורך לאשר את התקציב.

אורי פורת: אם התקציב הזה לא יאושר, רשות השידור פשוט תסגר.

אורי פורת: עוד שבועיים, לכל היותר, תזרים המזומנים שלנו יגיע ל0-.

אורי פורת: אם יש כאלה שרוצים לסגור את הרשות, תגידו: בואו נסגור את הרשות.

אורי פורת: מי שחושב שאפשר לתקן את כל העיוותים שקיימים ברשות השידור כבר למעלה מ30- שנה באיזה שהוא זבנג וגמרנו, פשוט טועה.

אורי פורת: השידור הציבורי פשוט לא יוכל להתקיים.

אורי פורת: זה תהליך ארוך, זה תהליך מייגע, תהליך ממושך, יש איגודים מקצועיים, יש ועדי עובדים, שום דבר לא יכול להעשות בלי שיתוף פעולה שלהם, שום דבר לא יכול להביא להמראה ובטח לא לשנות את סידרי העדיפויות כאשר האגרה שלנו הולכת וקטנה מידי שנה וההוצאות הולכות וגדולות.

אורי פורת: במצב כזה רשות השידור לא יכולה לעשות שום דבר.

אורי פורת: הרבה לעשות עם התקציב הזה השנה כבר אי אפשר.

אורי פורת: הוקוס פוקוס לא יעזור.

אורי פורת: התקציב הזה צריך להיות מאושר, כדי שבשנה הקרובה נשקיע את כל המאמצים על מנת להבריא את הרשות באמת.

אורי פורת: צריך בראש וראשונה להשאיר אותה עם הראש מעל פני המים, כי אחרת היא לא תוכל לעשות את מה שהיא עושה.

אלי גולדשמידט: העמדה כפי שהתגבשה בין חברי הוועדה אינה עמדה שנובעת מהשאלה של "יומן מורשת", או נושא של עוד שעות שידור בשפה הבוכרית, או אפילו הקמת אולפן בבאר-שבע, או טיפול באולפן בהקמת צוות קבוע, או עזרה לערוץ 33.

אלי גולדשמידט: העמדה כפי שהתגבשה בוועדה נובעת מהתחושה - ואני מנסה לשקף את הדברים שחברי הוועדה התבטאו לגביהם - שאם לא ייעשה איזה שהוא צעד - אולי אפילו צעד דרסטי במידה מסויימת - שיוכל להביא לאיזה שהן כוונות באיזו שהיא רמה של תוכנית הבראה - ואני אומר שלא רק רשות השידור צריכה לשאת בזה, אלא צריכה לשאת בזה ממשלת ישראל והאוצר בראש וראשונה - אנחנו נשאר באותו סרט, תרתי משמע במקרה הזה, גם לקראת השנה הבאה, ושוב בשנה הבאה נעמוד בפני אותה סיטואציה כמו שאנחנו נמצאים בה היום.

אלי גולדשמידט: לפעמים כדי להבריא צריך לתת איזו שהיא תרופה שהיא תרופה יותר דרסטית ויותר אגריסיבית.

אלי גולדשמידט: זאת הסיבה.

אלי גולדשמידט: זה לא הנושא של פתרון קונקרטי כזה או אחר לדברים שהועלו פה.

אלי גולדשמידט: זאת היתה העמדה של חברי הוועדה.

אלי גולדשמידט: קיימנו את הדיונים האלה בצורה מאוד הוגנת, מאוד פתוחה, כל אחד הביע את עמדתו בצורה חופשית בלי שום שיקולים זרים, ואני מבקש את הדברים האלה לקחת בחשבון.

אלי גולדשמידט: אני מצביע על הודעתי כפי שהיא.

אלי גולדשמידט: .

אמיר לוי: אני רוצה להבהיר שהממשלה לקחה את זה בחשבון וחיכתה לדוח ורדי כדי להתחיל לטפל.

אלי גולדשמידט: מי תומך בהודעה כפי שמסרתי אותה כאן, ירים את ידו?

אלי גולדשמידט: ה צ ב ע ה בעד - 7 נגד - 0 אושר פה אחד.